open-index/open-wikipedia-markdown huggingface dataset:
Μοντερρέι

Το **Μοντερρέι** () είναι η πρωτεύουσα της μεξικανικής πολιτείας Νουέβο Λεόν, η οποία βρίσκεται στο βορειοανατολικό Μεξικό. Σύμφωνα με την απογραφή του 2010, είναι η ένατη μεγαλύτερη πόλη στο Μεξικό, με πληθυσμό 1.130.960 ανθρώπους, ενώ η μητροπολιτική της περιοχή έχει 4.080.329 κατοίκους, γεγονός που την κατατάσσει τρίτη στο Μεξικό.

Το Μοντερρέι είναι το κύριο εμπορικό κέντρο στο βόρειο τμήμα της χώρας και είναι η βάση πολλών σημαντικών διεθνών εταιρειών. Είναι η δεύτερη πλουσιότερη πόλη του Μεξικού, και 63η πλουσιότερη παγκοσμίως, καθώς το 2018 το ΑΕΠ της πόλης είχε ύψος 102 δισεκατομμύρια δολάρια. Το Μοντερρέι είναι μία από τις πιο αναπτυγμένες πόλεις του Μεξικού, με το υψηλότερο κατά κεφαλήν εισόδημα στη χώρα, 35.000$, σχεδόν διπλάσιο από το μέσο όρο της χώρας. Αν και πλούσιο σε ιστορία και πολιτισμό, το Μοντερρέι θεωρείται συχνά ως η πιο «αμερικανοποιημένη» πόλη του Μεξικού, περισσότερο και από τις πόλεις κατά μήκος των συνόρων Ηνωμένων Πολιτείων και Μεξικό. Έχει χαρακτηριστεί ως η πόλη του Μεξικού με την καλύτερη ποιότητα ζωής.

Το Μοντερρέι ως σημαντικό βιομηχανικό και επιχειρηματικό κέντρο φιλοξενεί αρκετές από τις εταιρείες του Μεξικού, αλλά αποτελεί σπίτι πολλών διεθνών εταιριών, όπως η Sony, Toshiba, Carrier, Whirlpool, Samsung, Toyota, Daewoo, Ericsson, Nokia, Dell, Boeing, LG, General Electric και άλλες. Ο οικονομικός πλούτος της πόλης οφείλεται στους οικονομικούς δεσμούς με τις Ηνωμένες Πολιτείες και τη θέση της κοντά στα σύνορα Μεξικού-ΗΠΑ.

Το Μοντερρέι βρίσκεται στο βορειοανατολικό Μεξικό, στους πρόποδες της Ανατολικής Σιέρρα Μάδρε, σε υψόμετρο 537 μέτρων, κοντά στη πόλη Γουαδαλούπε. Η ιστορία του Μοντερρέι ξεκινά το 1596, με την ίδρυσή του από τον Ντιέγο ντε Μοντεμαγιόρ. Στα χρόνια μετά τη μεξικανική επανάσταση, το Μοντερρέι έγινε ένα σημαντικό εμπορικό κέντρο. Με την ίδρυση της Fundidora Μοντερρέι, η πόλη γνώρισε βιομηχανική ανάπτυξη.

## Παραπομπές


## Εξωτερικοί σύνδεσμοι

Κατηγορία:Πόλεις του Μεξικού
Alfa Romeo RZ

Η **Alfa Romeo RZ** (*Roadster Zagato*) ήταν ένα περιορισμένης παραγωγής roadster αυτοκίνητο, που παρήχθη από την ιταλική αυτοκινητοβιομηχανία Alfa Romeo τα έτη 1992 και 1993, σε μόλις 278 αντίτυπα.. Το μοντέλο ήταν ουσιαστικά η καμπριολέ εκδοχή της Alfa Romeo SZ (*Sprint Zagato*), που είχε κατασκευαστεί μεταξύ του 1989 και του 1991, σε μόλις 1.036 αντίτυπα. Όπως είχε συμβεί και με την SZ, έτσι και η RZ ήταν προϊόν συνεργασίας της Alfa Romeo με τον σχεδιαστικό οίκο Zagato, ο οποίος ανέλαβε και την κατασκευή του μοντέλου.

## Βασικά στοιχεία
thumb|left|Το πίσω μέρος της Alfa Romeo RZ.

Σε σύγκριση με την έκδοση κουπέ, η RZ είχε μειωμένο ύψος, καθώς ήταν 11 χιλιοστά χαμηλότερη. Επίσης και το βάρος της RZ είχε αυξηθεί στα 1.380 κιλά, έναντι 1.256 στην SZ, προκειμένου να ενισχυθεί η ακαμψία του καμπριολέ αμαξώματος.

Μηχανικά, η RZ διατήρησε το υπόβαθρο της SZ, που με την σειρά της είχε βασιστεί στην αγωνιστική έκδοση της Alfa Romeo 75, που είχε εξελιχθεί λίγο χρόνια νωρίτερα. Ο κινητήρας της, ήταν ο ίδιος V6 βενζίνης, σε γωνία V κατά 60°, 12-βάλβιδος, κυβισμού 2.959 cm³ και ισχύος 210 ίππων στις 6.200 στροφές το λεπτό. Το κιβώτιο ταχυτήτων ήταν 5-τάχυτο μηχανικό και η τελική της ταχύτητα έφτανε τα εντυπωσιακά για την τότε εποχή 246 km/h.
thumb|right|Μαύρη Alfa Romeo RZ με κόκκινο δερμάτινο σαλόνι.

Επίσης, η RZ διατέθηκε σε 3 μόνο χρωματικούς συνδυασμούς: κόκκινο αμάξωμα με μαύρο δερμάτινο σαλόνι, κίτρινο αμάξωμα με μαύρο δερμάτινο σαλόνι ή μαύρο αμάξωμα με κόκκινο δερμάτινο σαλόνι. Μολονότι η παραγωγή της RZ έφτασε έως τον Σεπτέμβριο του 1993, το μοντέλο δεν προσέφερε ποτέ αερόσακους.

Το εντυπωσιακό είναι ότι η RZ, μαζί και με την SZ, θεωρήθηκαν εξ αρχής ως κλασικά αυτοκίνητα, ενώ ήταν ακόμα στην παραγωγή, και σήμερα είναι πλέον και τα δύο άκρως συλλεκτικά. Φυσικά η RZ έχει αποκτήσει διαχρονικά ακόμα υψηλότερη συλλεκτική αξία, λόγω του μικρότερου αριθμού αντιτύπων της.

## Δείτε επίσης
* Alfa Romeo SZ

## Αναφορές


## Βιβλιογραφία
* Georg Amtmann, Halwart Schrader: Italienische Sportwagen. Stuttgart (Motor Buch Verlag) 1999. ISBN 3-613-01988-4.
* Kevin Brazendale: Enzyklopädie Automobil von Alfa Romeo bis Zagato. Die 600 schönsten Modelle. Augsburg (Bechtermünz) 2000. ISBN 3-8289-5384-0.
* Hartmut Lehbrink, Frank Oleski, Rainer W. Schlegelmilch: Gericke´s 100 - 100 Jahre Sportwagen. Düsseldorf 2005. ISBN 3-938118-00-8.
* Jürgen Lewandowski, Marion Zellner: Kult-Cabrios. Die legendärsten Cabriolets von 1945 bis heute. München (Steiger) 2000. ISBN 3-89652-195-0.
* Andrew Montgomery: Sportwagen in Bildern und Fakten. London (Parragon) 2005. ISBN 978-1-4054-8267-7.
* Das Monster aus Mailand. Vorstellung Alfa Romeo RZ in: Autobild Klassik 1/2010, S. 18 f.

## Εξωτερικοί σύνδεσμοι

* «The SZ & RZ (ES-30) Story». home.wxs.nl/~evdbeek. Ανακτήθηκε στις 26 Ιουνίου 2007.

RZ
Κατηγορία:Σπορ αυτοκίνητα
Μπρούνο Σένα

Ο **Μπρούνο Σένα** (πορτογαλικά: *Bruno Senna Lalli*, 15 Οκτωβρίου 1983) είναι Βραζιλιάνος πρωην οδηγός της Φόρμουλα 1, που αγωνίστηκε στην Formula 1 από το 2010 έως το 2012. Είναι ανιψιός του Άιρτον Σένα.

## Προσωπική ζωή
Ο Σένα γεννήθηκε στο Σάο Πάολο στις 15 Οκτωβρίου του 1983. Είναι ανηψιός του τρεις φορές πρωταθλητή της Φόρμουλα 1, Άιρτον Σένα. Η μητέρα του, Βίβιαν είναι αδερφή του Άιρτον Σένα. Ο θείος του είχε δηλώσει το 1993 στους δημοσιογράφους: *Αν νομίζετε ότι είμαι γρήγορος, περιμένετε να δείτε τον ανηψιό μου Μπρούνο*. Ο πατέρας του, Φλάβιο Λάλι, σκοτώθηκε σε ατύχημα με μοτοσικλέτα το 1996.

### Αποτελέσματα Φόρμουλα 1
Οι αγώνες που είναι γραμμένοι με **έντονους χαρακτήρες** υποδηλώνουν πρώτη θέση στην εκκίνηση (αγγλικά:pole position). Όσοι είναι με *πλάγιους χαρακτήρες* υποδηλώνουν ταχύτερο γύρο)

Κατηγορία:Βραζιλιάνοι οδηγοί της Φόρμουλα 1
Κατηγορία:Οδηγοί καρτ
Ίνγκλις Χάρμπορ

Το **Ίνγκλις Χάρμπορ** () είναι κωμόπολη της Αντίγκουα και Μπαρμπούντα. Ανήκει στην Αντίγκουα και στον Άγιο Παύλο. Βρίσκεται νότια της Αντίγκουα και Μπαρμπούντα, της Αντίγκουα και νοτιοδυτικά του Αγίου Παύλου. Έχει πληθυσμό 759 κατοίκων (απογραφή 2001).

Στον Άγιο Παύλο υπάρχουν δύο κύρια λιμάνια. Το Ίνγκλις Χάρμπορ είναι το ένα (το άλλο είναι το λιμάνι του Φάλμουθ).

## Γεωγραφία
Το Ίνγκλις Χάρμπορ βρίσκεται νότια της Αντίγκουα και Μπαρμπούντα και της Αντίγκουα και νοτιοδυτικά του Αγίου Παύλου. Βρίσκεται νότια της πρωτεύουσας, Σαιντ Τζονς. 

## Τουρισμός
Το Ίνγκλις Χάρμπορ είναι προορισμός για βαρκάδα. Η πόλη είναι επίσης γνωστή για το Ναυπηγείο του Νέλσον, το οποίο από το 2016 αποτελεί μνημείο παγκόσμιας κληρονομιάς της UNESCO.

## Εικόνες

Αρχείο:Suedspitze_Antigua.jpg
File:Antigua Shirley's Heights English Harbour.jpg


## Δείτε επίσης
* Κατάλογος πόλεων, κωμοπόλεων και χωριών της Αντίγκουα και Μπαρμπούντα

## Παραπομπές


## Εξωτερικοί σύνδεσμοι
* 

Κατηγορία:Πόλεις της Αντίγκουα και Μπαρμπούντα
Κατηγορία:Άγιος Παύλος (Αντίγκουα και Μπαρμπούντα)
Πάνος Βλάχος

Ο **Πάνος Βλάχος** (Βούλα, 10 Μαρτίου 1985) είναι Έλληνας ηθοποιός και τραγουδοποιός.

## Βιογραφικό
Γεννήθηκε στις 10 Μαρτίου 1985 στη Βούλα Αττικής αλλά η καταγωγή του είναι από την Καλοσκοπή Φωκίδας.

Σπούδασε στο Τμήμα Ναυτιλιακών Σπουδών του Πανεπιστήμιο Πειραιώς. Εργάστηκε για μικρό χρονικό διάστημα σε μία ναυτιλιακή εταιρία στη Βούλα Αττικής ενώ παράλληλα ασχολήθηκε ερασιτεχνικά με το ποδόσφαιρο και το θέατρο. Αργότερα σπούδασε στο «Νέο ελληνικό θέατρο» του Γιώργου Αρμένη και ξεκίνησε να εργάζεται επαγγελματικά ως ηθοποιός.

Παίζει κιθάρα, μπουζούκι, μπαγλαμά, ακορντεόν, κοντραμπάσο και παραδοσιακά κρουστά.

Στο θέατρο έχει συνεργαστεί με τους Δημήτρη Μαυρίκιο, Νίκο Καραθάνο, Λάκη Λαζόπουλο, Πέτρο Φιλιππίδη, Κώστα Γάκη, Γιάννη Κακλέα και τον Νίκο Καλογερόπουλο με τον οποίον ξεκίνησε την καριέρα του. Το καλοκαίρι του 2014 έπαιξε στην Επίδαυρο τον ρόλο του Ξανθία, στους Βατράχους του Αριστοφάνη.

Την άνοιξη του 2016, ξεκίνησε να δουλεύει ως ηθοποιός στην πρώτη του παράσταση στην Αμερική,το "Mistero Buffo" του Dario Fo. Αρχικά, παίχτηκε στο θέατρο "Balcony" της Νέας Υόρκης και από τα μέσα του 2017, συνεχίζει να παίζεται στο fringe festival του Χόλυγουντ. Επίσης, έδωσε και την πρώτη του συναυλία στην Νέα Υόρκη, μαζί με τους Lauren Wright και Peyton Tucker που έχουν κάνει μαζί ένα σχήμα, στον μουσικό χώρο Silvana Harlem.

## Φιλμογραφία

### Τηλεόραση

## Προσωπική ζωή
Από το 2012 μέχρι το 2022 διατηρούσε σχέση με την ηθοποιό Ιωάννα Τριανταφυλλίδου.

## Παραπομπές


## Εξωτερικοί σύνδεσμοι
•Ο Πάνος Βλάχος μιλάει για τον «Τυχαίο θάνατο ενός αναρχικού» του Ντάριο Φο

Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Απόφοιτοι του Πανεπιστημίου Πειραιώς
Νικολάε Τιμόφτι

Ο **Νικολάε Τιμόφτι** (*Nicolae Timofti*, γενν. στις 22 Δεκεμβρίου 1948) είναι πολιτικός της Μολδαβίας, νομομαθής και Πρόεδρος της χώρας από τις 23 Μαρτίου 2012 ως τις 23 Δεκεμβρίου 2016. Νωρίτερα υπηρέτησε ως επικεφαλής του Ανωτάτου Δικαστικού Συμβουλίου της Μολδαβίας. Εξελέγη Πρόεδρος από το Κοινοβούλιο στις 16 Μαρτίου 2012.

## Προσωπική ζωή
Γεννήθηκε στο Τσιουτουλέστι της  σοβιετικής Μολδαβίας, στη Σοβιετική Ένωση, . Στις αρχές του 1949, η οικογένειά του εγκαταστάθηκε στο Φλορέστι. Στις 6 Ιουλίου 1949 ο παππούς του από τον πατέρα του, Τουντόρ Τιμόφτι απελάθηκε από τις σοβιετικές αρχές στην επαρχία Αμούρ, όπου απεβίωσε το 1953.

Ο Νικολάε Τιμόφτι είναι παντρεμένος με τη Μαργκαρέτα και έχουν 3 γιους: τον Αλεξέι (γ. 1977) , ο οποίος εργάζεται ως δικηγόρος στην Παγκόσμια Τράπεζα στην Ουάσινγκτον, τον Νίκου (γ. 1980) που εργάζεται ως αθλητικογράφος στο Τσισινάου και το Στέφαν (γ. 1989) που σπουδάζει Οικονομικές Επιστήμες στο Τσισινάου.

## Πρώιμη δραστηριότητα
Ο Τιμόφτι αποφοίτησε από τη νομική σχολή του Κρατικού Πανεπιστημίου της Μολδαβίας το 1972 και υπηρέτησε επί 2 χρόνια στο σοβιετικό στρατό. Το 1976 ξεκίνησε την καριέρα του ως δικαστικού. Το 2005 διορίστηκε στον ανώτατο δικαστικό βαθμό και το 2011 διορίστηκε πρόεδρος του Ανωτάτου Συμβουλίου των Δικαστών. 

## Πρόεδρος της Μολδαβίας

Έπειτα από την εκλογή του από τα μέλη του Κοινοβουλίου, ο Τιμόφτι αναγνώρισε ως προτεραιότητά του τον προσανατολισμό προς την Ευρώπη, συνεχίζοντας την πολιτική των προκατόχων του. Ο ίδιος έχει δηλώσει ότι η χώρα του "δεν έχει άλλο μέλλον από εκείνο στην Ευρώπη". 

Η εκλογή του Τιμόφτι έγινε στις 16 Μαρτίου 2012 και εγκρίθηκε από το Συνταγματικό Δικαστήριο, στις 19 Μαρτίου.Η ορκωμοσία του έγινε στις 23 Μαρτίου.

Τον διαδέχθηκε στην προεδρία της χώρας ο Ιγκόρ Ντοντόν το 2016.

## Παραπομπές


## Εξωτερικοί σύνδεσμοι
* Profile: Who Is Moldova's New President-Elect? 

Κατηγορία:Πρόεδροι της Μολδαβίας
Κλεάνθης Βασιλείου

Ο **Κλεάνθης Βασιλείου** είναι Έλληνας πρώην αθλητής της πυγμαχίας, πρωταθλητής Ελλάδος και μέλος της εθνικής ομάδας. Ήταν αθλητής της Παναχαϊκής από το 1999 ως το 2011 και τρεις φορές πρωταθλητής Ελλάδος.

Ο Βασιλείου στα 57 κιλά ήταν πρωταθλητής Ελλάδος το 2008,  το 2009 και το 2010. Ήταν δεύτερος στα 60 κιλά το 2011 και το 2012. 

Τελευταίος του αγώνας ήταν στο πανελλήνιο πρωτάθλημα του 2012 όπου έχασε στον τελικό από τον Αλέξανδρο Τσανικίδη με 11-7 στα σημεία. Ο Βασιλείου ήταν επίσης πρωταθλητής Ελλάδος στο διασυλλογικό το 2008 και το 2009 με την ομάδα της Παναχαϊκής.

## Διακρίσεις
*Διασυλλογικό πρωτάθλημα Ελλάδος αντρών : 2008, 2009

*57 κιλά
::1ος: 2008, 2009, 2010
::2ος: 2004

*60 κιλά
::2ος: 2011, 2012

## Παραπομπές


Κατηγορία:Έλληνες πυγμάχοι
Κατηγορία:Πυγμάχοι της Παναχαϊκής
Αντωνιάδης

Το ελληνικό επώνυμο **Αντωνιάδης** (ετυμολογικά σημαίνει «απόγονος του Αντωνίου») μπορεί να αναφέρεται σε κάποιο από τα παρακάτω:

## Πρόσωπα
* Αντώνιος Αντωνιάδης (1836-1905), ευεργέτης, φιλόλογος και ποιητής
* Αντώνης Αντωνιάδης (γενν.1946), ποδοσφαιριστής από το Πετροχώρι Ξάνθης
* Αντώνης Αντωνιάδης, συγγραφέας
* Βασίλειος Αντωνιάδης (1851-1932), καθηγητής θεολογίας και φιλοσοφίας
* Βασίλης Αντωνιάδης (γενν.1960), ποδοσφαιριστής από τη Θεσσαλονίκη
* Γεώργιος Αντωνιάδης (1833-1895), νομικός και λογοτέχνης
* Δημήτρης Αντωνιάδης (1921-2020), Έλληνας πολιτικός, που διετέλεσε βουλευτής Ροδόπης
* Εμμανουήλ Αντωνιάδης (1791-1863), αγωνιστής και πολιτικός από τα Χανιά
* Εμμανουήλ Αντωνιάδης (1869-1897), ανθυποπλοίαρχος
* Ευάγγελος Αντωνιάδης (1882-1963), θεολόγος από το Εκκλησοχώρι Ιωαννίνων
* Ευγένιος Αντωνιάδης (1870-1944), αστρονόμος από την Κωνσταντινούπολη
* Ιωάννης Αντωνιάδης (αγωνιστής), αγωνιστής στην Επανάσταση του 1821
* Ιωάννης Αντωνιάδης (21ος αι.), βουλευτής
* Καραγιάννης Αντωνιάδης, αγωνιστής στην Επανάσταση του 1821
* Κωστής Αντωνιάδης (γενν.1949), φωτογράφος
* Λάμπρος Αντωνιάδης (αρχές 19ου αι.), λόγιος
* Λευτέρης Αντωνιάδης (1925-2012), ποδοσφαιριστής από την Πρίγκηπο της Προποντίδας
* Μάριος Αντωνιάδης (γενν. 1990), ποδοσφαιριστής
* Ξενοφών Αντωνιάδης (1914-2004), αντιναύαρχος και συγγραφέας από τη Σκύρο
* Πέτρος Αντωνιάδης, ποδοσφαιριστής
* Σοφοκλής Αντωνιάδης (γενν.1896), γελοιογράφος και ζωγράφος, γνωστός με το ψευδώνυμο **«Σόφο»**
* Σπυρίδων Αντωνιάδης (1808-1873), πολιτικός και συγγραφέας
* Σπύρος Αντωνιάδης (1884-1982), στρατιωτικός και πολιτικός
* Τζον Αντωνιάδης (1818-1895), ευεργέτης από τη Λήμνο

* Επίσης, Αντωνιάδης ήταν το κατά κόσμον όνομα του μητροπολίτη και αγίου Γρηγορίου Κυδωνιών.

## Αστρονομία
Οι παρακάτω μεγάλοι κρατήρες πήραν το όνομά τους προς τιμή του εκ των ανωτέρω αστρονόμου Ευγενίου Αντωνιάδη:

* Ο κρατήρας Αντωνιάδης στην αόρατη πλευρά της Σελήνης
* Ο κρατήρας Αντωνιάδης στο βόρειο ημισφαίριο του πλανήτη Άρη

Επίσης, η Ράχη Αντωνιάδη (Antoniadi Dorsum), μία οροσειρά στον πλανήτη Ερμή.

## Δείτε επίσης
* Σοφία Αντωνιάδη (1895-1972), φιλόλογος και βυζαντινολόγος

Αντωνιαδης
Χριστόδουλος Κολόμβος

Ο **Χριστόδουλος Κολόμβος**, (Πάτρα 26 Οκτωβρίου 1988), είναι Έλληνας διεθνής αθλητής της υδατοσφαίρισης. Σήμερα αγωνίζεται στην τουρκική ομάδα ENKA από την Κωνσταντινούπολη στη θέση του φουνταριστού. 

Ο Κολόμβος ξεκίνησε από τον Ν.Ο. Πατρών στις αρχές της δεκαετίας του 2000 και γρήγορα καθιερώθηκε στην Α' ομάδα του Ομίλου. Με τον Ν.Ο. Πατρών είχε μια συμμετοχή στον χαμένο τελικό κυπέλλου το 2005. Στον Ν.Ο. Πατρών έκανε και κολύμβηση, παίρνοντας και μετάλλια σε πανελλήνια πρωταθλήματα κυρίως στα αγωνίσματα πεταλούδας και στις μικτές ατομικές.

Το 2009 πήρε μεταγραφή για τον Ολυμπιακό με τον οποίο κατέκτησε 7 πρωταθλήματα και έξι κύπελλα Ελλάδος, ενώ συμμετείχε και σε ένα τελικό LEN Champions League το 2016. Το 2017 πήρε μεταγραφή για την τουρκική ENKA με την οποία κατέκτησε 2 πρωταθλήματα και 2 κύπελλα Τουρκίας επιτυγχάνοντας το νταμπλ ισάριθμες χρονιές. Το καλοκαίρι του 2021 επέστρεψε στον Ολυμπιακό υπογράφοντας τριετές συμβόλαιο. με τον οποίο κατέκτησε δύο χρονιές το νταμπλ στα δύο χρόνια παραμονής του στην ομάδα. Το καλοκαίρι του 2023 επέστρεψε στην τουρκική ΕΝΚΑ.

## Τίτλοι
* 9 Πρωταθλήματα Ελλάδος: 2010, 2011, 2013, 2014, 2015, 2016, 2017, 2022, 2023
* 8 Κύπελλα Ελλάδος: 2010, 2011, 2013, 2014, 2015, 2016, 2022, 2023 
* 2 Πρωταθλήματα Τουρκίας: 2019, 2021
* 2 Κύπελλα Τουρκίας: 2019, 2021

## Παραπομπές


Κατηγορία:Έλληνες υδατοσφαιριστές
Κατηγορία:Υδατοσφαιριστές του Ν.Ο. Πατρών
Κατηγορία:Υδατοσφαιριστές ΟΣΦΠ
Κατηγορία:Κολυμβητές του Ν.Ο. Πατρών
Κατηγορία:Έλληνες αθλητές της κολύμβησης
Κατηγορία:Έλληνες αργυροί Ολυμπιονίκες
Κατηγορία:Φουνταριστοί υδατοσφαιριστές
Κατηγορία:Υδατοσφαιριστές στους Θερινούς Ολυμπιακούς Αγώνες 2016
Κατηγορία:Υδατοσφαιριστές στους Θερινούς Ολυμπιακούς Αγώνες 2020
Κατηγορία:Μεταλλιοφόροι στην υδατοσφαίριση σε Παγκόσμιο Πρωτάθλημα Υγρού Στίβου
Κατηγορία:Μεταλλιοφόροι στην υδατοσφαίριση σε Παγκόσμια Λίγκα
Κατηγορία:Μεταλλιοφόροι στην υδατοσφαίριση σε Μεσογειακούς Αγώνες
Κατηγορία:Αργυροί ολυμπιονίκες της υδατοσφαίρισης
Κατηγορία:Ολυμπιονίκες υδατοσφαίρισης (Θερινοί Αγώνες 2020)
Κατηγορία:Ολυμπιονίκες υδατοσφαίρισης (Ελλάδα)
Κατηγορία:Υδατοσφαιριστές Εθνικής Ελλάδας
Σέυμουρ Παπέρτ

Ο **Σέυμουρ Παπέρτ** (αγγλ.: *Seymour Aubrey Papert*, 29 Φεβρουαρίου 1928 - 31 Ιουλίου 2016) ήταν Νοτιοαφρικανός μαθηματικός, επιστήμονας της πληροφορικής και της εκπαίδευσης και μέλος του Τεχνολογικού Ινστιτούτου της Μασαχουσέτης. Είναι ένας από τους πρωτοπόρους της τεχνητής νοημοσύνης. Επινόησε τη γλώσσα προγραμματισμού Logo.

## Καταγωγή και σπουδές
Γεννήθηκε στις 29 Φεβρουαρίου 1928 στην Πρετόρια της Νοτίου Αφρικής. Αποφοίτησε από το Πανεπιστήμιο του Witwatersrand το 1949. Το 1952 έγινε κάτοχος διδακτορικού διπλώματος στα Μαθηματικά από το ίδιο πανεπιστήμιο. Το 1959 απέκτησε ένα ακόμη διδακτορικό δίπλωμα στα μαθηματικά από το Πανεπιστήμιο του Κέμπριτζ.

## Ερευνητική σταδιοδρομία
Ο Παπέρτ εργάστηκε ως ερευνητής σε διάφορους φορείς μεταξύ των οποίων το St. John's College (Cambridge), το Institut Henri Poincaré στο Πανεπιστήμιο του Παρισιού, το Πανεπιστήμιο της Γενεύης και το Εθνικό Εργαστήριο Φυσικής του Ηνωμένου Βασιλείου στο Λονδίνο προτού γίνει ερευνητής του Τεχνολογικού Ινστιτούτου της Μασαχουσέτης. Διατήρησε τη συγκεκριμένη θέση μέχρι το 1967 προτού γίνει καθηγητής εφαρμοσμένων μαθηματικών και διευθυντής του Εργαστηρίου της Επιστήμης των Υπολογιστών και Τεχνητής Νοημοσύνης του Τεχνολογικού Ινστιτούτου της Μασαχουσέτης μέχρι το 1981.

## Έρευνα και θεωρίες
Ο Παπέρτ διεξήγαγε έρευνα σε θεωρίες μάθησης και είναι γνωστός για την εστίασή του στην επίδραση των νέων τεχνολογιών γενικά στη μάθηση και ειδικότερα στα σχολεία ως οργανισμούς μάθησης. Έχει επηρεάσει σημαντικά τον τομέα της εκπαιδευτικής τεχνολογίας.

### Η θεωρία μάθησης του εποικοδομητισμού
Ο Παπέρτ συνέδραμε καταλυτικά στην ανάπτυξη του εποικοδομητισμού (constructionism) που βασίζεται στη δουλειά του Ζαν Πιαζέ (Jean Piaget). Εργάστηκε με τον Πιαζέ στο Πανεπιστήμιο της Γενεύης από το 1958 μέχρι το 1963  και θεωρείται ευρέως ως ένας από τους πιο έξυπνους και επιτυχημένους μαθητές του. Ο Πιαζέ είπε κάποτε ότι κανείς δεν κατανοεί καλύτερα τις ιδέες του από τον Παπέρτ. Ο Παπέρτ πρότεινε διαφορετικούς τρόπους εκπαίδευσης των μαθητών στα σχολεία που βασίζονται στις συγκεκριμένες θεωρίες μάθησης.

### Logo
Ανέπτυξε τη γλώσσα προγραμματισμού Logo ως ένα τεχνολογικό εργαλείο που θα βελτιώνει τους τρόπους με τους οποίους τα παιδιά σκέπτονται και επιλύουν προβλήματα. Στο γραφικό περιβάλλον της γλώσσας εμφανίζεται ένα μικρό ρομπότ με τη μορφή χελώνας που χρησιμοποιείται από τα παιδιά για την επίλυση προβλημάτων. Ένας από τους κύριους σκοπούς του Ιδρύματος Logo είναι η βελτίωση της ικανότητας απόκτησης γνώσεων.

### Άλλες δουλειές σε ζητήματα εκπαιδευτικής τεχνολογίας
Ήταν ένας από τους πρωτεργάτες της πρωτοβουλίας «Ένας Φορητός Υπολογιστής ανά Παιδί (One Laptop Per Child - OLPC)» για την κατασκευή και διανομή φθηνών φορητών υπολογιστών μάθησης σε αναπτυσσόμενες χώρες. Συνεργάστηκε επίσης με τη Lego στο ζήτημα των εκπαιδευτικών ρομποτικών εργαλείων Lego Mindstorms.

## Παραπομπές


Κατηγορία:Νοτιοαφρικανοί επιστήμονες υπολογιστών
Κατηγορία:Μαθηματικοί του 20ού αιώνα
Κατηγορία:Μαθηματικοί του 21ου αιώνα
Κατηγορία:Σχεδιαστές γλωσσών προγραμματισμού
Λάμπρος Φούντας

Ο **Λάμπρος Φούντας** (23 Μαΐου 1975 – Δάφνη Αττικής, 10 Μαρτίου 2010) ήταν μέλος της 
οργάνωσης «Επαναστατικός Αγώνας» που σκοτώθηκε σε ένοπλη συμπλοκή με αστυνομικούς στη Δάφνη Αττικής.

## Βιογραφικά στοιχεία
Καταγόταν από το Κεφαλόβρυσο Αιτωλοακαρνανίας. Σπούδασε στο Πανεπιστήμιο Πάτρας και εργαζόταν ως βιολόγος. Είχε συλληφθεί στην κατάληψη του Πολυτεχνείου το 1995.

Τις 10 Μαρτίου 2010, εντοπίστηκαν δύο άντρες φερόμενοι να κλέβουν ένα αυτοκίνητο SEAT Ibiza στη Δάφνη Αττικής τις 4:40 π.μ. και αντιστάθηκαν στον έλεγχο πυροβολώντας εναντίον των αστυνομικών. Ένας από αυτούς, ο Λάμπρος Φούντας, σκοτώθηκε από πυροβολισμό, ενώ ο άλλος διέφυγε. Σύμφωνα με την αστυνομία βρέθηκαν ίχνη που συνέδεσαν τον Λάμπρο Φούντα με προηγούμενες τρομοκρατικές επιθέσεις, ενώ έγινε γνωστό ότι ήταν στις λίστες παρακολούθησης τρομοκρατών για μεγάλο διάστημα. Τον Απρίλιο του 2010, ύστερα από μακροχρόνιο έρευνα, προσήχθησαν έξι ύποπτοι. Περαιτέρω έρευνες οδήγησαν την αστυνομία στην ανακάλυψη 119.000 € σε μετρητά, πυροβόλων Zastava, ψεύτικων ταυτοτήτων που χρησιμοποιούνταν για να νοικιάζονται κρησφύγετα, εκρηκτικών (195 κιλά ANFO) και λεπτομερών σχεδίων για μελλοντικές τρομοκρατικές επιθέσεις. Αργότερα η αστυνομία ερευνώντας μια άλλη διεύθυνση στην Κυψέλη νοικιασμένη με ψεύτικη ταυτότητα ανακάλυψε ένα RPG-7. Επίσης βρέθηκαν χειροβομβίδες, δύο AK-47 και ένα υποπολυβόλο MP5 το οποίο βρέθηκε μέσω βαλλιστικής ότι συνδεόταν με προηγούμενες επιθέσεις.

Σύμφωνα με μεταγενέστερο κείμενο της Πόλας Ρούπα, την περίοδο του θανάτου του, ο Φούντας συμμετείχε στην προετοιμασία νέων χτυπημάτων της τρομοκρατικής οργάνωσης Επαναστατικός Αγώνας.

Το 2019, το Ευρωπαϊκό Δικαστήριο Ανθρωπίνων Δικαιωμάτων καταδίκασε τις ελληνικές αστυνομικές, δικαστικές και εισαγγελικές αρχές για διαδικαστικά αναποτελεσματική έρευνα γύρω από τον θάνατο του Φούντα κρίνοντας ότι ο αποκλεισμός της οικογένειας του από το υλικό της δικογραφίας επί έξι χρόνια δεν επέτρεψε την απαραίτητη εμπλοκή της για μια ολοκληρωμένη έρευνα και επιδίκασε αποζημίωση ύψους 15.000 ευρώ στον προσφεύγοντα πατέρα του Φούντα.

## Παραπομπές


## Εξωτερικοί Σύνδεσμοι
Ιστοσελίδα για τον Λάμπρο Φούντα

Κατηγορία:Έλληνες αναρχικοί
Κατηγορία:Έλληνες τρομοκράτες
Ολ Σεντς

Η **Ολ Σεντς** () είναι η δεύτερη σε πληθυσμό πόλη της Αντίγκουα και Μπαρμπούντα με πληθυσμό 3.412 (2001). Ανήκει στο νησί της Αντίγκουα και στην ενορία της Αγίας Μαρίας. Βρίσκεται νότια της Αντίγκουα και Μπαρμπούντα, κεντρικά της Αντίγκουα και ανατολικά της Αγίας Μαρίας.

## Γεωγραφία
Η Ολ Σεντς βρίσκεται νότια της Αντίγκουα και Μπαρμπούντα, κεντρικά της Αντίγκουα και ανατολικά της Αγίας Μαρίας.

## Ονομασία
*All Saints* σημαίνει *Όλοι οι Άγιοι*. Εκεί έχει αναπτυχθεί η αγγειοπλαστική. Δίπλα της βρίσκεται η κωμόπολη Πόττερς Βίλατζ, που σημαίνει 'χωριό της αγγειοπλαστικής' και πήρε το όνομά του από αυτήν.

## Δείτε επίσης
* Κατάλογος πόλεων, κωμοπόλεων και χωριών της Αντίγκουα και Μπαρμπούντα

## Παραπομπές


Κατηγορία:Αγία Μαρία (Αντίγκουα και Μπαρμπούντα)
Κατηγορία:Πόλεις της Αντίγκουα και Μπαρμπούντα
Πόλεις, κωμοπόλεις και χωριά της Αντίγκουα και Μπαρμπούντα

thumb|right|250px|Αστικός χάρτης της Αντίγκουα και Μπαρμπούντα
[thumb|right|250px|Η πρωτεύουσα, [Σαιντ Τζονς]]

Αυτός είναι ένας **κατάλογος πόλεων, κωμοπόλεων και χωριών της [[Αντίγκουα και Μπαρμπούντα]]**.

## Μεγαλύτερες πόλεις

## Άλλες πόλεις
### Άγιος Ιωάννης
* Ρένφιου
* Αμπερντήν
* Μπένταλς
* Μπραννς Άμλετ
* Μπούκλεϋς
* Κουκς Χιλ
* Σένταρ Γκρουβ
* Ιμάνιουελ
* Γκρέις Φαρμ
* Κουκς Νιου Εξτένσιον
* Γκρέι Φιλμ
* Γκρην Γκρέυ
* Γκόλντεν Γκρουβ
* Νατ Γκρουβ
* Βίλλα
* Γκαμπλ'ς
* Γουέδερχιλς
* Τόμλινσον

### Άγιος Γεώργιος
* Γκάνθορπς
* Κροσμπί
* Κουλίτζ
* Μαρμπλ Χιλ
* Μπερνς Χιλ
* Νιου Γουίνθορπς
* Όσμπουρν
* Πίγκοτς
* Πικάντιλλυ
* Πάρανταϊς Βιου
* Σι Βιου Φαρμ Πέυντερς

### Άγιος Πέτρος
* Πάρχαμ
* Μπιγκ Ντιούερς
* Κόκοου Χωλ
* Φρίμανς
* Βέρνονς
* Πάρρυς
* Γκίλμπρερτς

### Άγιος Φίλιππος
* Κάρλαϊλ
* Κόλλινς
* Λάβινγκστονς
* Γουίλουγκμπι
* Γουίλικαϊς
* Γκλάνβιλς
* Μονπελιέ
* Σάιν
* Σίμπσον
* Σίτονς
* Φρήταουν

### Άγιος Παύλος
* Φορτ Μπέρκελυ
* Λάιμπερτα
* Μπεθέσντα
* Μπερκς
* Κρίστιαν Χιλ
* Ντέλαπς
* Φάλμουθ
* Ίνγκλς Χάρμπορ
* Μάτθιους
* Σουίτις Βίλλατζ
* Πάττερσονς

### Αγία Μαρία
* Μπόλαντς
* Εμπενέζερ
* Τζέννινγκς
* Μπόλανς
* Μπλάμπερ Βάλλεϋ
* Γιορκς
* Σίφορθς
* Σόκολτς
* Σένταρ Χωλ
* Μπίσοπς
* Κλέρμοντ
* Γκλεμπ
* Όραντζ Βάλλεϋ Μιλ
* Νιου Ντιβίσιον Τζον Χουγκς
* Τζόνσονς Πόιντ

### Μπαρμπούντα
* Κόδρινγκτον


Πολεις Κωμοπολεις Χωρια
Διαδικτυακή βοηθός

Ένας ή μια **διαδικτυακή βοηθός** (*Virtual Assistant*) είναι ένας ελεύθερος επαγγελματίας που παρέχει γραμματειακές, τεχνικές ή δημιουργικές υπηρεσίες υποστήριξης επιχειρήσεων διαδικτυακά. Επικοινωνεί με τους πελάτες μέσω ηλεκτρονικού ταχυδρομείου, Skype, διαδικτυακές αίθουσες συνεδριάσεων και μέσω τηλεφώνου.

Επειδή οι διαδικτυακοί βοηθοί είναι ελεύθεροι επαγγελματίες και όχι μόνιμο προσωπικό, οι επιχειρήσεις που τους προσλαμβάνουν δεν αναλαμβάνουν να πληρώσουν ασφάλεια, επιδόματα και δώρα Χριστουγέννων και Πάσχα. Οι επιχειρήσεις επίσης δεν παρέχουν τον χώρο εργασίας, τον εξοπλισμό, προμήθειες ή κατάρτιση. Οι διαδικτυακοί βοηθοί συνήθως δουλεύουν για μικρομεσαίες επιχειρήσεις και προσλαμβάνονται για μεμονωμένες εργασίες ή μακροπρόθεσμα.

## Υπηρεσίες που παρέχουν
Καθώς είναι ένας ανερχόμενος κλάδος, που δεν έχει πάρει ακόμα μια τελική μορφή, όλο και περισσότερες υπηρεσίες προσθέτονται σε αυτές που μπορεί να προσφέρει ένας διαδικτυακός βοηθός. Κάποιες από τις βασικότερες είναι γραμματειακές υπηρεσίες, τηλεφωνικές υπηρεσίες, λογιστικά, μάρκετινγκ, κτηματομεσιτικές υπηρεσίες, υποστήριξη συγγραφέων.

## Εξωτερικοί σύνδεσμοι
* Τι είναι ένας Διαδικτυακός βοηθός

Κατηγορία:Επαγγέλματα
Κατηγορία:Διαδίκτυο
Δούκισσα

Η λέξη **Δούκισσα** μπορεί να αναφέρεται:

*Στη δούκισσα, θηλυκός τύπος του δούκα
*Στη Δούκισσα, Ελληνίδα τραγουδίστρια
*Στη Δούκισσα της Πλακεντίας
Κώστας Γκόντζος

Ο **Κώστας Γκόντζος** (1959) είναι Έλληνας αθλητικός δημοσιογράφος με ειδικότητα στα θέματα του Παναθηναϊκού. Διατέλεσε επί σειρά ετών υπεύθυνος του ρεπορτάζ του Παναθηναϊκού στην *[[Αθλητική Ηχώ]]*, και, στην συνέχεια, διευθυντής των καθημερινών αθλητικών εφημερίδων *DERBYsports* και *[[DERBYnews]]*, καθ' όλη την διάρκεια της κυκλοφορίας τους, από το 2001 έως το 2013. 

## Βιογραφικά στοιχεία
Γεννήθηκε το 1959 στο Θεσπρωτικό Πρέβεζας. Τελείωσε το 2ο Λύκειο Ζωγράφου στην Αθήνα, όπου είχε εγκατασταθεί η οικογένειά του από το 1973. Είναι πτυχιούχος του Μαθηματικού Τμήματος του Πανεπιστημίου Αθηνών. Κατά την διάρκεια των σπουδών του, υπήρξε στέλεχος της ΚΝΕ.

## Δημοσιογραφική σταδιοδρομία
Ως επαγγελματίας δημοσιογράφος ξεκίνησε από την *[[Αθλητική Ηχώ]]*, απ' όπου αποχώρησε το 1991 μαζί με αρκετούς συναδέλφους του με προορισμό την νεοσύστατη τότε *[[ΩΡΑ ΓΙΑ ΣΠΟΡ]]*, για να επανέλθει τελικά στην *Αθλητική Ηχώ* και να αναλάβει υπεύθυνος του ρεπορτάζ του Παναθηναϊκού. Το καλοκαίρι του 2000 ξεκίνησε την έκδοση, με δική του πρωτοβουλία, της εβδομαδιαίας αθλητικής εφημερίδας *Fair-play*. 

Αποχωρώντας εκ νέου από την εφημερίδα *Αθλητική Ηχώ*, ανέλαβε από την πρώτη μέρα λειτουργίας της (2001) την διεύθυνση της καινούριας αθλητικής εφημερίδας DERBYsports. Μετά την αναστολή της λειτουργίας της τον Ιούνιο του 2009 από τον εκδότη της Αντώνη Δελλατόλα, ο Κώστας Γκόντζος προχώρησε σε συνεργασία με συναδέλφους του στην έκδοση της εφημερίδας DERBYnews, η οποία αποτέλεσε συνέχεια της *DERBYsports*, διατηρώντας την θέση του διευθυντή.

Έχει συνεργαστεί, ως ραδιοφωνικός παραγωγός και παρουσιαστής, με τους ραδιοφωνικούς σταθμούς *ΡΑΔΙΟ 5*, *[[Αθήνα 9.84]]*, *[[ΣΚΑΙ]]* και NOVASPORTFM. Από το 2017 αρθρογραφεί στην αθλητική ιστοσελίδα *sportdog.gr*

## Σχέσεις με Γιάννη Βαρδινογιάννη
Ο Κώστας Γκόντζος ανέκαθεν στήριζε την διοίκηση της οικογένειας Βαρδινογιάννη, τόσο επί Γιώργου Βαρδινογιάννη όσο και επί Γιάννη Βαρδινογιάννη. Για αυτόν τον λόγο, έχει έλθει σε σύγκρουση με ένα τμήμα των φιλάθλων του Πανθηναϊκού, και κυρίως τους οργανωμένους. Μετά τις αγωνιστικές αποτυχίες της πολυμετοχικότητας και της διοίκησης Αλαφούζου, ο Γκόντζος υποστηρίζει ότι οι απόψεις του έχουν δικαιωθεί.

## Παραπομπές


## Πηγή
Προφίλ του Κώστα Γκόντζου στην αθλητική ιστοσελίδα '''OnSports.gr'''

Κατηγορία:Έλληνες αθλητικογράφοι
Κατηγορία:Έλληνες εκδότες
Γεώργιος Καραμπατζός

Ο **Γεώργιος Καραμπατζός** (20 Σεπτεμβρίου 1945 - 3 Ιουνίου 2011) ήταν Έλληνας καθηγητής Υπολογιστικών Μαθηματικών και Πληροφορικής που διετέλεσε πρώτος πρύτανης του Χαροκόπειου Πανεπιστημίου.

## Βιογραφικά στοιχεία

Σπούδασε μαθηματικά στο Πανεπιστήμιο Αθηνών (1969) και πολιτικός μηχανικός στο Εθνικό Μετσόβιο Πολυτεχνείο (1974) και εν συνεχεία εκπόνησε διδακτορική διατριβή στο τμήμα μαθηματικών του Πανεπιστημίου Αθηνών (1979).

Ακολούθησε ακαδημαϊκή σταδιοδρομία διατελώντας επιστημονικός συνεργάτης στο Τμήμα Πολιτικών Μηχανικών του ΕΜΠ και Επίκουρος Καθηγητής στα Τμήματα Μαθηματικών και Πληροφορικής του Πανεπιστημίου Αθηνών. Διετέλεσε αντιπρόεδρος της Διοικούσας Επιτροπής του Χαροκοπείου Πανεπιστημίου από την ίδρυσή του (1991) μέχρι και το 1999 καθώς και πρώτος Πρύτανης του Χαροκόπειου Πανεπιστημίου από το 1999 έως το 2004. Προς τιμήν της προσφοράς του στο πανεπιστημιακό ίδρυμα το κεντρικό αμφιθέατρο του Χαροκόπειου Πανεπιστημίου φέρει το όνομά του.

Διετέλεσε, επίσης, ειδικός γραμματέας Ανώτατης Εκπαίδευσης του υπουργείου Παιδείας (1989 - 1992) καθώς και γενικός γραμματέας της Βουλής των Ελλήνων (2004 - 2007). 

Απεβίωσε στις 3 Ιουνίου 2011. Ήταν παντρεμένος με δύο παιδιά. Γιος του είναι ο Αντώνης Καραμπατζός, καθηγητής αστικού δικαίου στη Νομική Σχολή Αθηνών.

## Εργογραφία

* Εισαγωγή στην Πληροφορική (2000, μαζί με τον Α. Μπεμ)
* Υπολογιστικά Μαθηματικά (2004)
* Ειδικά Θέματα Υπολογιστικών Μαθηματικών (2007)

## Αναφορές


Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες πολιτικοί μηχανικοί
Αναγνώστης Πετσάβας

Ο **Αναγνώστης Πετσάβας** ή **Πιτσιάβας** ήταν οπλαρχηγός της Ελληνικής Επανάστασης του 1821 από την Βόσσοβα (Σφηκιά)  Ημαθίας.

## Βιογραφικά στοιχεία
Ο Αναγνώστης Πετσάβας γεννήθηκε στις αρχές του 19ου αιώνα στη Βόσσοβα (Σφηκιά)  Ημαθίας. Κατάγονταν από τη μεγάλη οικογένεια των κλεφταρματολών Πετσαβαίων των Πιερίων. Υπήρξε κλέφτης στον Όλυμπο (Πλαταμώνα) και αρχικά πολέμησε στη Νάουσα, συνεργαζόμενος με το θείο του Μιχαήλ Πετσάβα και μετά την καταστροφή της Νάουσας το 1822, συνέχισε τον αγώνα στον Όλυμπο υπό τον Διαμαντή Νικολάου. Μετά την αποτυχία των επιχειρήσεων στην Κεντρική Μακεδονία, ακολούθησε τα σώματα των Ολυμπίων στον Ασπροπόταμο. Εκεί, με το σώμα του, συνεργάστηκε με τους Στουρναραίους. Νυμφεύτηκε μάλιστα την κόρη του Αθανάσιου Στουρνάρα. Στη συνέχεια, επικεφαλής 300 στρατιωτών πολέμησε υπό τον Αναστάσιο Καρατάσο στην Εύβοια και τη Σκιάθο. Τέθηκε υπό τις γενικές οδηγίες του Ν. Κριεζώτη και συνέχισε τον αγώνα στην Αταλάντη και το Τρίκερι. Το 1828 κατέφυγε με την οικογένειά του στη Σκόπελο. Μετά τη σύσταση του τακτικού στρατού, κατατάχτηκε στην Ε΄ τάξη αξιωματικών αλλά αδικήθηκε ως προς το βαθμό κατά τον Ν. Κριεζώτη. Έκτοτε υπηρέτησε στο ίδιο σώμα με το θείο του Μιχαήλ Πετσάβα και τον αδελφό του. Το Μάιο του 1832 ο θείος του Μιχαήλ και ο αδελφός του σκοτώθηκαν σε ταραχές στην Αράχωβα και ο ίδιος ανέλαβε την αρχηγία του σώματος, λαμβάνοντας το βαθμό του πεντακοσίαρχου. Υπηρέτησε σε διάφορες θέσεις με τον τακτικό στρατό και το 1832 μετατέθηκε με το σώμα του στο Ναύπλιο. Μετά την αποστράτευσή του το 1848, εγκαταστάθηκε στη Χαλκίδα απ' όπου το 1865 έστειλε επιστολή προς την *Επιτροπή Αγώνα*, ζητώντας χωρίς επιτυχία, αποζημίωση, καθώς είχε διαθέσει όλη του την περιουσία στον αγώνα.

## Πηγές


Κατηγορία:Οπλαρχηγοί του 1821
Κατηγορία:Ιστορία της Ημαθίας
Κατηγορία:Έλληνες στρατιωτικοί
Κατηγορία:Κλέφτες
Πάνου

Το ελληνικό επώνυμο **Πάνου** μπορεί να αναφέρεται σε κάποιο από τα παρακάτω πρόσωπα:

* Άκης (Αθανάσιος) Πάνου (1933-2000), συνθέτης, στιχουργός και μουσικός
* Γεώργιος Πάνου (1770 -1863), πλοίαρχος, φιλικός και αγωνιστής του 1821 από τις Σπέτσες
* Καίτη Πάνου, ηθοποιός
* Μαρία Πάνου, σύγχρονη αθλήτρια του στίβου (δρομέας ημιαντοχής)
* Παναγιώτης Πάνου (*Panajot Pano*, 1939-2010), ποδοσφαιριστής της εθνικής ομάδας της Αλβανίας
* Πόλυ Πάνου (γενν. 1940), λαϊκή τραγουδίστρια (ρεμπέτισσα)

## Δείτε επίσης
* Πανού (Panou), σύγχρονος Καναδός ηθοποιός με καταγωγή από την Αϊτή

Κατηγορία:Ελληνικά επώνυμα
Αλέξι Πέτροβιτς

Ο **Αλέξι** (ή *Αλεξέι*) **Πέτροβιτς** ήταν προπονητής ποδοσφαίρου.

Γεννήθηκε στο Νις της ενιαίας Γιουγκοσλαβία στις 23 Φεβρουαρίου του 1923, με γονείς το Ζιβόιν Πέτροβιτς και τη Ντανίτσα. Το 1962 ήρθε στην Ελλάδα, όπου και εγκαταστάθηκε μόνιμα. Εργάσθηκε με ιδιαίτερη επιτυχία σε πάρα πολλές ομάδες μέχρι τα 63 του χρόνια. Ήταν παντρεμένος με τη Ραντμίλα Ιγκνιάντοβιτς, χωρίς απογόνους (είχε μόνο έναν ανιψιό). Μετά το θάνατο της γυναίκας του ζούσε μόνος στο σπίτι τους στην Κυψέλη. Στις 22 Φεβρουαρίου του 2001, ακριβώς μια ημέρα πριν συμπληρώσει τα 78 του χρόνια πέθανε στο Νοσοκομείο "Ελπίς" νικημένος από τον καρκίνο.

## Καριέρα

Πρώτη ομάδα που ανέλαβε ήταν ο Πιερικός, στον οποίο παρουσίασε αξιόλογο έργο. 

Οι μεγαλύτερες προπονητικές του επιτυχίες ήταν η πορεία και παρουσία του Πιερικού στον τελικό κυπέλλου Ελλάδας 1963 και η τέταρτη θέση στο πρωτάθλημα της Α΄Εθνικής στην οποία οδήγησε το Αιγάλεω, την περίοδο 1970/71.

Ο Πέτροβιτς έχει θητεύσει στις παρακάτω επαγγελματικές ομάδες:

*1962/63 & 1963/64: Πιερικός
*1964/65: Α.Ε. Λάρισα
*1965/66 & 1966/67: Α.Ο. Τρίκαλα
*1967/68: Αιγάλεω Α.Ο.
*1968/69: Απόλλων Αθηνών
*1969/70: Π.Α.Σ. Γιάννινα
*1970/71: Αιγάλεω Α.Ο.
*1971/72: Αιγάλεω Α.Ο.
*1972/73: Α.Ο. Χαλκίδα-Φωστήρας Ταύρου
*1973/74: Φωστήρας Ταύρου
*1974/75 έως και 1976/77: Ερασιτέχνες ΠΑΟ
*1977/78 & 1982/83: ΑΕΚ-συνεργάτης του Ζλάτκο Τσαϊκόφσκι
*1978/79: Α.Ο. Καβάλα
*1980/81: Ατρόμητος Αθηνών
*1981/82 & 1983/84: Αναγέννηση Γιαννιτσών
*1984/85: Απόλλων Αθηνών-συνεργάτης του Τόζα Βεσελίνοβιτς
*1985/86: Εργοτέλης Ηρακλείου

## Πηγές
*Ληξιαρχεία Δήμου Αθηναίων και Δήμου Ζωγράφου.

*Ηλεκτρονικό αρχείο εφημερίδας "ΑΘΛΗΤΙΚΗ ΗΧΩ"
*Νίκος Δημ. Νικολαΐδης, "50 Χρόνια Αιγάλεω", έκδοση Δήμος Αιγάλεω 1998

## Παραπομπές


Κατηγορία:Γιουγκοσλάβοι προπονητές ποδοσφαίρου
Κατηγορία:Προπονητές ποδοσφαίρου Α.Ε. Λάρισας
Κατηγορία:Προπονητές ποδοσφαίρου Αιγάλεω Α.Ο.
Κατηγορία:Προπονητές ποδοσφαίρου Α.Ο. Καβάλα
Κατηγορία:Προπονητές ποδοσφαίρου Πιερικού
Κατηγορία:Προπονητές ποδοσφαίρου Φωστήρα
Κατηγορία:Προπονητές ποδοσφαίρου Ατρόμητου Αθηνών
Μπέλα Πάλφι

Ο **Μπέλα Πάλφι** (στα σέρβικα-κυριλλικά: Бeлa Пaлфи) (*Μπέκερεκ*, Βοϊβοντίνα, 16 Φεβρουαρίου 1923 – *[[Ζρένιανιν]]*, 9 Σεπτεμβρίου 1995) ήταν Σέρβος ουγγρικής καταγωγής, πρώην διεθνής ποδοσφαιριστής 
(αριστερός μέσος), μέλος της Εθνικής Γιουγκοσλαβίας η οποία πήρε μέρος στο Παγκόσμιο Κύπελλο του 1950. Μετά τη λήξη της αγωνιστικής του καριέρας εργάσθηκε σαν προπονητής. 

Ως παίκτης ξεκίνησε από τη **AK Vojvodina Zrenjanin** (1938-1941), συνέχισε στη ουγγρική **Újvideki AC** (1941-1944) κατά τη διάρκεια της Ουγγρικής κατοχής της Βοΐβοντίνας, ενώ στη συνέχεια κατέκτησε νταμπλ με την Παρτιζάν Βελιγραδίου (1947) και 2 πρωταθλήματα (1951, 1953) και 3 Κύπελλα (1948, 1949, 1950) με τον Ερυθρό Αστέρα Βελιγραδίου. Ενδιάμεσα αγωνίστηκε και στην Σπάρτακ Σουμπότιτσα.

Ήρθε στην Ελλάδα στις 19 Ιανουαρίου 1963 για λογαριασμό του Άρη και κάθισε για πρώτη φορά στον πάγκο των "κιτρίνων" στις 3 Φεβρουαρίου 1963, στον νικηφόρο (με 2-1) αγώνα εναντίον της Νίκης Βόλου στο γήπεδο Χαριλάου.Ο Πάλφι εργάστηκε επί σειρά ετών στις παρακάτω ελληνικές ομάδες:
*1962/63 έως και 1965/66: Άρης Θεσσαλονίκης
*1969/70 έως και 1974/75: Καβάλα
*1975/76: Παναχαϊκή
*1977/78 & 1978/79 (έως την αρχή, περίπου, του β΄γύρου): Αιγάλεω

## Παραπομπές


Κατηγορία:Γιουγκοσλάβοι ποδοσφαιριστές
Κατηγορία:Σέρβοι ποδοσφαιριστές
Κατηγορία:Ποδοσφαιριστές Εθνικής Γιουγκοσλαβίας
Κατηγορία:Ποδοσφαιριστές Α΄ Κατηγορίας Γιουγκοσλαβίας
Π
Κατηγορία:Προπονητές ποδοσφαίρου Άρη Θεσσαλονίκης
Κατηγορία:Προπονητές ποδοσφαίρου Αιγάλεω Α.Ο.
Κατηγορία:Προπονητές ποδοσφαίρου Α.Ο. Καβάλα
Κατηγορία:Προπονητές ποδοσφαίρου Παναχαϊκής
Κατηγορία:Γιουγκοσλάβοι προπονητές ποδοσφαίρου
Κατηγορία:Ποδοσφαιριστές Παγκοσμίου Κυπέλλου 1950
Κατηγορία:Ποδοσφαιριστές Σπάρτακ Σουμπότιτσα
Κατηγορία:Ποδοσφαιριστές Ερυθρού Αστέρα
Κατηγορία:Μέσοι ποδοσφαιριστές
Κατηγορία:Ποδοσφαιριστές Παρτιζάν Βελιγραδίου
Κατηγορία:Προπονητές ποδοσφαίρου ΦΚ Ραντνίτσκι 1923 Κραγκούγιεβατς
Κατηγορία:Ποδοσφαιριστές στους Θερινούς Ολυμπιακούς Αγώνες 1948
Κατηγορία:Ολυμπιονίκες του ποδοσφαίρου
Ομοσκεδαστικότητα

thumb|280px|right|
Στη στατιστική, μια ακολουθία ή ένα διάνυσμα τυχαίων μεταβλητών (τ.μ.) είναι ομοσκεδαστική αν όλες οι τ.μ. στην ακολουθία ή στο διάνυσμα έχουν την ίδια πεπερασμένη διασπορά.
Η μη ύπαρξη αυτής της ιδιότητας ονομάζεται ετεροσκεδαστικότητα.
Η υπόθεση ότι σε κάποια δεδομένα υπάρχει **ομοσκεδαστικότητα** απλοποιεί τις μαθηματικές και υπολογιστικές πράξεις. Αλλά σε περιπτώσεις όπου η ομοσκεδαστικότητα παραβιάζεται υπερβολικά και έχει γίνει υπόθεση ύπαρξής της, αυτό μπορεί να οδηγήσει σε λάθος συμπεράσματα.

## Εξωτερικοί σύνδεσμοι
* Γραμμικό μοντέλο και υπόθεση Ομοσκεδαστικότητας
* Παλινδρόμηση γενικότερα και ομοσκεδαστικότητα

Ομοσκεδαστικοτ
Ανωτάτη Αρχιτεκτονική Σχολή των Βερσαλλιών

Η **Ανωτάτη Σχολή Αρχιτεκτονικής των Βερσαλλιών** (γαλ:.École nationale supérieure d'architecture de Versailles ή ENSAV ) είναι δημόσια Σχολή Ανωτάτης Εκπαίδευσης.

Πρόκειται για την Ανωτάτη Αρχιτεκτονική Σχολή των Βερσαλλιών με έδρα τις Βερσαλλίες, πόλη της ευρύτερης αστικής περιοχής του Ιλ-ντε-Φρανς.  Η Σχολή λειτουργεί διοικητικά υπό την αιγίδα του Γαλλικού Υπουργείου Πολιτισμού και Ενημέρωσης και πιο συγκεκριμένα της διεύθυνσης Αρχιτεκτονικής και Κληρονομιάς.  Στην γαλλική επικράτεια είναι μία από τις είκοσι ανώτατες σχολές αρχιτεκτονικής που μετά από επιτυχή πενταετή φοίτηση απονέμουν το κρατικό πτυχίο του αρχιτέκτονα.  Κύριος στόχος του παιδαγωγικού προγράμματος της σχολής είναι να προετοιμάσει τους φοιτητές της για την εξάσκηση του επαγγέλματος του αρχιτέκτονα, σε οποιοδήποτε τομέα εφαρμογής του.  

## Εξωτερικοί σύνδεσμοι
Le site internet officiel de l'ENSA-V



Κατηγορία:Πανεπιστήμια στη Γαλλία
Κατηγορία:Αρχιτεκτονική στη Γαλλία
Εθνικοσοσιαλιστικό Μπλακ Μέταλ

Το **Εθνικοσοσιαλιστικό Black Metal** (αγγλ: National Socialist Black Metal ή NS Black Metal ή N.S.B.M είναι Black Metal (μουσική) που προωθεί την ιδεολογία του Εθνικοσοσιαλισμού (Ναζισμού) μέσα από τους στίχους και τις εικόνες που προβάλλονται, αλλά πολλές φορές και μέσα από την μουσική π.χ με αποσπάσματα ομιλιών του Αδόλφου Χίτλερ ή γενικότερα με υλικό από τον Β' Παγκόσμιο Πόλεμο κ.α.

## Μουσικό Στυλ και Παγανιστικό black metal

Η μουσική δεν διαφέρει συνήθως από το Black Metal αν και πολλά συγκροτήματα έχουν παγανιστικά στοιχεία στην μουσική τους και μπορεί να αυτοπροσδιορίζονται ως NS Pagan Black Metal ή Pagan Black Metal. Τα Pagan Black Metal συγκροτήματα δεν είναι κατά κανόνα και εθνικοσοσιαλιστικά, αν και το NS Black Metal είναι στενά συνδεδεμένο με τον Παγανισμό, όπως και το Pagan Black Metal είναι στενά συνδεδεμένο με θέματα όπως η αγάπη για την πατρίδα, η τιμή, η εθνική υπερηφάνεια, οι ήρωες, η μυθολογία κ.α.

## Θεματολογία

Τα θέματα με τα οποία ασχολούνται πιο πολύ τα NS Black Metal συγκροτήματα είναι ο Εθνικοσοσιαλισμός, ο Αντισημιτισμός, ο Φυλετικός Διαχωρισμός, η Ναζιστική Γερμανία, ο πόλεμος, οι εθνικοί ήρωες, ο Παγανισμός, η Μυθολογία, ο Αντικαπιταλισμός, ο Αντικομμουνισμός, ο Φασισμός, η εθνική υπερηφάνεια, ο μυστικισμός, η ανωτερότητα της Λευκής Φυλής κ.α. (Φυσικά πολλά από τα παραπάνω θέματα είναι αναπόσπαστα κομμάτια της ιδεολογίας του Εθνικοσοσιαλισμού).

Το κάθε NS Black Metal συγκρότημα έχει τις ιδιαιτερότητες του. Μπορεί η θεματολογία να διαφέρει από συγκρότημα σε συγκρότημα, αλλά όλα τα συγκροτήματα έχουν κάποια κοινά θέματα (στίχους) στην μουσική τους και σύμβολα/εικόνες που συνδέονται με τον σκοπό του είδους, δηλαδή την προώθηση του Εθνικοσοσιαλισμού.

## Συγκροτήματα αξιόλογα του είδους

* Absurd
* Graveland
* Nokturnal Motrum
* Hate Forest
* Grand Belial's Key
* Satanic Warmaster
* Termonzor
* Infernum
* Peste Noire
* Wotanorder
* Alessandro Nunziaty
* Dreadmoon

## Παραπομπές

*Άρθρο της ελληνικής μεταπαίδειας σχετικά με το Εθνικοσοσιαλιστικό Black Metal.
*NS Black Metal Movement. https://web.archive.org/web/20120716031444/http://nsblackmetalmovement.blogspot.com/
*Hellenic Black Metal Front. https://web.archive.org/web/20120119124007/http://hellenicblackmetalfront.blogspot.com/

Κατηγορία:Εθνικοσοσιαλιστικό Black Metal
Μπαρμπούντα

Η **Μπαρμπούντα** () είναι νησί της Αντίγκουα και Μπαρμπούντα και μια από τις δύο ανεξάρτητες περιοχές της χώρας. Βρίσκεται βόρεια της Αντίγκουα. Είχε (ως το 2017) πληθυσμό 1.638, από τους οποίους οι 1.252 ζούσαν στην πρωτεύουσα Κόντρινγκτον.

Τον Σεπτέμβριο του 2017 ο κυκλώνας Ίρμα κατέστρεψε το 95% των κτηρίων και των υποδομών του νησιού. Ως αποτέλεσμα, όλοι οι κάτοικοι του νησιού εγκατέλειψαν την Αντίγκουα και η Μπαρμπούντα εκκενώθηκε για πρώτη φορά στη σύγχρονη ιστορία.

## Γεωγραφία
Η Μπαρμπούντα είναι το δεύτερο μεγαλύτερο νησί της Αντίγκουα και Μπαρμπούντα με συνολική έκταση 160,56 τ.χλμ.. 

### Τοποθεσία
Η Μπαρμπούντα βρίσκεται βόρεια της Αντίγκουα, στη μέση των Υπήνεμων Νήσων. Νότια της βρίσκονται τα νησιά Γουαδελούπη και Μοντσερράτ. Στα δυτικά και νοτιοδυτικά είναι ο Άγιος Χριστόφορος, το Νέβις, ο Άγιος Βαρθολομαίος και ο Άγιος Μαρτίνος.

### Τοπογραφία

Η κυριότερη λιμνοθάλασσα είναι η Γουέστερν Λαγκούν. Τα κυριότερα νησιά είναι το Γκόουτ Άιλαντ, το Κιντ Άιλαντ και το Μαν οβ Γουόρ Άιλαντ. Οι κυριότεροι κόλποι είναι ο Πέλικαν, ο Κασλ, ο Του Φιτ, ο Ράμπις, ο Λόου και ο Γκρέιβνορς Μπέυ. Έχει ωραίες παραλίες όπως η Ιλέβεν Μάιλς Μπιτς και η Κόκοου Πόιντ Μπιτς. Ψηλότερο μέρος είναι τα Υψίπεδα, που καλύπτουν όλη τη νοτιοανατολική και την κεντρο-ανατολική πλευρά του νησιού.

### Κλίμα
Το κλίμα του νησιού είναι τροπικό. Τον Ιανουάριο και τον Φεβρουάριο η μέση θερμοκρασία είναι 27&nbsp;°C (81&nbsp;°F). Τον Ιούλιο και τον Αύγουστο, τους ζεστότερους μήνες η μέση θερμοκρασία είναι 30&nbsp;°C (86&nbsp;°F).

## Τουρισμός
Η γεωγραφία και το κλίμα της Μπαρμπούντα προσελκύει τους τουρίστες. Έχει γνωστές παραλίες, όπως η Ιλέβεν Μάιλς Μπιτς και η Κόκοου Πόιντ Μπιτς. Υπάρχουν διάφορα θέρετρα που βρίσκονται στο νησί.

## Αθλητισμός
Οι κυριότερες δραστηριότητες είναι το ψάρεμα, η κολύμβηση, η κολύμβηση γύρω από βράχους, η πεζοπορία, το γκολφ, οι καταδύσεις και η παρακολούθηση πουλιών. 

## Πόλεις
Οι σημαντικότερες πόλεις είναι:

* Δε Κασλ
* Δε Κέιβς
* Κόντρινγκτον
* Κόκοου Πόιντ
* Μαρτέλλο Τάουερ
* Ντούλσινα

## Διοίκηση
Στην Μπαρμπούντα λειτουργεί συμβούλιο από ο 1977. Πρόεδρος του Συμβουλίου της Μπαρμπούντας είναι η Κάλσεϊ Μπίζερ-Τζόζεφ, από το ρετζιοναλιστικό κόμμα Λαϊκό Κίνημα της Μπαρμπούντα (BPM), από τις 7 Ιανουαρίου 2020.

## Μεταφορές
Το τοπικό αεροδρόμιο είναι το Αεροδρόμιο Μπαρμπούντα, το οποίο καταστράφηκε το 2017, μετά το πέρασμα του κυκλώνα Ίρμα και είναι κλειστό μέχρι να επισκευαστεί.

## Δείτε επίσης
* Ενορίες και ανεξάρτητες περιοχές της Αντίγκουα και Μπαρμπούντα
* Κατάλογος νησιών της Αντίγκουα και Μπαρμπούντα

## Παραπομπές


## Εξωτερικοί σύνδεσμοι

* Official site 

Κατηγορία:Νησιά της Αντίγκουα και Μπαρμπούντα
Κατηγορία:Ανεξάρτητες περιοχές της Αντίγκουα και Μπαρμπούντα
Κατηγορία:Αντίγκουα και Μπαρμπούντα
Κατάλογος νησιών της Αντίγκουα και Μπαρμπούντα

Αυτός είναι ένας **κατάλογος [[νησί|νησιών]] της [[Αντίγκουα και Μπαρμπούντα]]**:

## Σχεδιάγραμμα
* Κύριο νησί
** Άλλο νησί
*** Σύμπλεγμα νησιών
# Νησί που ανήκει στο παραπάνω σύμπλεγμα

## Κατάλογος

* Αντίγκουα
** Αντίγκουα
** Γουιάνα
** Μπερντ
** Γκρέιτ Μπερντ
** Μέιντεν Άιλαντ
** Λονγκ Άιλαντ
*** 5 Άιλαντς 
** Γιορκ
** Γκριν
** Μπίσοπ Άιλαντ
** Μπλέικ
** Σίνναμον Άιλαντ
** Κραμπ Άιλαντ
** Έξτσεϊντζ Άιλαντ
** Τζόνσον
** Λαβισκάουντς
** Λόμπστερ
** Μέιντ
** Μουρ
** Νάννυ
** Ρατ
** Ράμπιτ
** Ρεντ Χεντ
** Σάντυ
** Σμιθ
** Δε Σίστερς
** Βέρνον
** Γουίκντ Γουίλ
* Μπαρμπούντα
** Μπαρμπούντα
** Γκόουτ Άιλαντ
** Κιντ Άιλαντ
** Μαν οβ Γουόρ Άιλαντ
** Κόδρινγκτον Άιλαντ
* Ρεντόντα
** Ρεντόντα

## Δείτε επίσης
* Ενορίες και ανεξάρτητες περιοχές της Αντίγκουα και Μπαρμπούντα


Αντιγκουα και Μπαρμπουντα
Νησια
Διαμερίσματα των Σαμόα

thumb|right|300px|Τα διαμερίσματα των Σαμόα

Το **[[Σαμόα|Ανεξάρτητο Κράτος των Σαμόα]]** διαιρείται σε 11 διαμερίσματα:

# Τουαμασάνγκα
# Αάνα
# Αϊγκα-ι-λε-Τάι
# Άτουα
# Βάα-ο-Φονότι
# Φαασαλελεάνγκα
# Γκαγκαεμάουγκα
# Γκαγκαϊφομάουγκα
# Βαϊσιγκάνο
# Σατουπαϊτέα
# Παλάουλι

## Πίνακας

## Δείτε επίσης
* Κατάλογος διαμερισμάτων των Σαμόα ανά έκταση
* Κατάλογος διαμερισμάτων των Σαμόα ανά πληθυσμό

## Εξωτερικοί σύνδεσμοι
*Map: election districts
Μίμης Σέλτσικας

Ο **Μίμης Σέλτσικας** (Αθήνα, 1910-;) ήταν Έλληνας ποδοσφαιριστής της προπολεμικής περιόδου και προπονητής ποδοσφαίρου.

Διετέλεσε μέλος της σπουδαίας ομάδας της ΑΕΚ που το 1939 με προπονητή τον Κώστα Νεγρεπόντη κατέκτησε το Πρωτάθλημα και το Κύπελλο, μαζί με τους Κλ. Μαρόπουλο, Τρ. Τζανετή, Γάσπαρη, Βασιλείου, Χατζησταυρίδη κ.α.

Μετά τον πόλεμο ασχολήθηκε με την προπονητική, αναλαμβάνοντας τον Αιγάλεω Α.Ο., τον οποίο ανέβασε σε 4 χρόνια δυο κατηγορίες, από τη Γ΄Αθηνών το 1947 στην Α2 Αθηνών το 1950. Το 1951 επανέλαβε το επίτευγμά του σαν τεχνικός του Ατρομήτου Αθηνών.. Εν συνεχεία, ανέλαβε τον Παναμβρακικό Άρτας.

## Τίτλοι (ως ποδοσφαιριστής)
*Πρωταθλήματα Ελλάδας: 1939
*Κύπελλα Ελλάδας: 1939, 1940
*Πρωταθλήματα Αθήνας: 1940

## Τίτλοι (ως προπονητής)

*Γ΄ Κατηγορίας Αθηνών: 1948
*Β΄ Κατηγορίας Αθηνών: 1950, 1951
 
## Πηγές

*Νίκος Δημ. Νικολαΐδης, "50 Χρόνια Αιγάλεω", έκδοση Δήμος Αιγάλεω, 1998, σελ. 20, 181.
*Ανδρέας Μπόμης, Αλμανάκ ποδοσφαίρου 1991, Τόμος Α΄, σελ. 120 "*1938-39 η ΑΕΚ*"
*Ηλεκτρονικό αρχείο εφημερίδας "Αθλητική Ηχώ"

## Παραπομπές


Κατηγορία:Έλληνες ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Προπονητές ποδοσφαίρου Αιγάλεω Α.Ο.
Κατηγορία:Προπονητές ποδοσφαίρου Ατρόμητου Αθηνών
Κατηγορία:Ποδοσφαιριστές αδιευκρίνιστης θέσης
Μενοίτιος (δορυφόρος)

Ο **Μενοίτιος** (αγγλικά:**Menoetius**), ή όπως είναι το πλήρες όνομα του **(617) Πάτροκλος I Μενοίτιος** (617 Patroclus I Menoetius), είναι ένας φυσικός δορυφόρος του αστεροειδούς 617 Πάτροκλος. Η ανακάλυψη του έγινε στις 22 Σεπτεμβρίου 2001, από τους αστρονόμους William J. Merline, Laird M. Close, N. Siegler, D. Potter, Clark R. Chapman, Christophe Dumas, François Menard und David C. Slater. Έλαβε το προσωρινό όνομα **S/2001 (617) 1**, ενώ στις 2 Φεβρουαρίου 2006 ονομάστηκε Μενοίτιος, από το όνομα του του μυθικού πατέρα του Πατρόκλου, Μενοίτιος. 

Κατηγορία:Δορυφόροι αστεροειδών
Ιωσήφ Κηρομύτης

Ο **Ιωσήφ Κηρομύτης** (Στεφάνη 03 Ιανουαρίου 1951 - Αθήνα Αύγουστος 2013) ήταν γνωστός 'Ελληνας ζωγράφος και αγγειοπλάστης - αγγειογράφος αρχαίας τεχνοτροπίας. 
thumb|Μελανόμορφο αγγείο (αμφορά) του Ιωσήφ Κηρομύτη|300px|left

## Βιογραφικό
Ο Κηρομύτης γεννήθηκε στο χωριό Στεφάνη του Ν. Πρέβεζας. Στο Γυμνάσιο ένας καθηγητής του αντελήφθη το ταλέντο του στη ζωγραφική και πρότεινε στους γονείς του να πάει να σπουδάσει καλές Τέχνες στην Αθήνα. 'Ετσι το έτος 1969 σε ηλικία 18 ετών ήρθε στο Χαλάνδρι και μετά στην Αθήνα όπου ταυτόχρονα τέλειωσε το Λύκειο και την Σχολή Ζωγραφικής ABC. Τα πρώτα χρόνια της καλλιτεχνικής του πορείας ασχολήθηκε με μικρές ελαιογραφίες τοπίων με σκοπό το βιοπορισμό. Αργότερα μεταπήδησε σε μεγαλύτερους πίνακες με αρχαιοκλασσικά θέματα, συνήθως από την Ελληνική Μυθολογία και Ιστορία. Μετά το έτος 1992, πρακτικά εγκατέλειψε τη ζωγραφική σε καμβά και μεταπήδησε στην αγγειοπλαστική και ζωγραφική αγγείων (ψημένα αγγεία) με την αρχαιοελληνική τεχνική. Μάλιστα ανέπτυξε δική του τεχνολογία παραγωγής φυσικών χρωμάτων που να μην αλλοιώνονται στό ψήσιμο του αγγείου, και ουδέποτε χρησιμοποίησε συνθετικά χρώματα του εμπορίου. Ετσι όλες οι κατασκευές του, ακριβή αντίγραφα αγγείων των Ελληνικών και Ξένων Μουσείων, έχουν διαχρονικότητα και δεν αλλοιώνονται ποτέ. Η διασημότητά του του επέτρεψε να έχει πρόσβαση σε όλες τις βιτρίνες των Αρχαιολογικών Μουσείων, οι οποίες άνοιγαν ειδικά γι αυτόν, ώστε να φωτογραφήσει σε όλες τις όψεις τα αγγεία, τα οποία αναπαριστούσε σε ακριβές αντίγραφο. Τα τελευταία χρόνια λόγω προβλήματος υγείας συνταξιοδοτήθηκε και έκλεισε το εργαστήριό του στην Πετρούπολη. Ο Ιωσήφ Κηρομύτης απεβίωσε στην Αθήνα τον Αύγουστο 2013 πάσχων από χρόνια λευχαιμία.

## Καλλιτεχνική δράση
Τα πρώτα έργα του Ιωσήφ Κηρομύτη είναι μικρές ελαιογραφίες, που βρίσκονται σε ιδιωτικές συλλογές. Η μικρή ελαιογραφία απαιτεί τη χρήση λεπτών πινέλων και ακρίβειας, και εκεί ακριβώς φάνηκε το ταλέντο του Κηρομύτη. Πέραν αυτού ο μικρός πίνακας ήταν πιό εύκολος στην εμπορική του προώθηση. Μετά το 1985 άρχισε να ζωγραφίζει μεγάλου μεγέθους ελαιογραφίες με αρχαιοκλασσικά θέματα. Εχει συμμετάσχει σε πολλές εκθέσεις ζωγραφικής και αγγειοπλαστικής. Σταδιακά σχεδόν εγκατέλλειψε τη ζωγραφική και ασχολήθηκε με την αγγειοπλαστική και αγγειογραφία σε ψημένα μελανόμορφα και ερυθρόμορφα αγγεία, που πωλούνται σε καταστήματα πέριξ της Ακροπόλεως. Στην πατρίδα του την Πρέβεζα έκανε μόνο μία έκθεση ζωγραφικής το 1994 στην δημοτική αίθουσα "Θεοφάνειος". Οι εκδόσεις ΔΟΛ (Οργανισμός Λαμπράκη) έχουν εκδόσει ένα CD με την «Ελλάδα του Περικλή» όπου ο Ιωσήφ Κηρομύτης παρουσιάζει σε βίντεο την τεχνική του. Προσπάθησε να συγκεντρώσει τις σημειώσεις του γιά να εκδόσει ένα εγχειρίδιο Αρχαίας Αγγειοπλαστιής και Αγγειογραφίας, από τις εκδόσεις ΄Αδωνι Γεωργιάδη, αλλά δεν πρόλαβε.

Κατηγορία:Έλληνες ζωγράφοι του 21ου αιώνα
Κατηγορία:Έλληνες ζωγράφοι του 20ού αιώνα
1593 Φαν

μικρογραφία|Η τροχιά του αστεροειδούς 1593 Φαν
Ο **Φαν (Fagnes)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,992. Ανακαλύφθηκε το 1951 από τον Βέλγο αστρονόμο Συλβαίν Αρέντ, που παρατηρούσε από την Υκλ του Βελγίου, και πήρε το όνομά του από την περιοχή (υψίπεδο) Υψηλά Φαν του Βελγίου.

Εξαιτίας κυρίως της μεγάλης εκκεντρότητας της τροχιάς του, ο Φαν στο περιήλιό του απέχει λιγότερο από τον Ήλιο από ό,τι ο πλανήτης Άρης.

## Φυσικά χαρακτηριστικά
Η διάμετρος του Φαν είναι άγνωστη. Ο φασματικός τύπος του είναι **S** (λιθώδης). Ο Φαν περιστρέφεται γύρω από τον εαυτό του μία φορά κάθε 20 ως 30 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Φαν